ROMÂNIA

JUDEŢUL PRAHOVA

ORAŞ BOLDEŞTI – SCĂENI

CONSILIUL LOCAL

HOTĂRÂRE

- privind aprobarea tarifelor minime pentru închirierea unor terenuri aparţinând domeniului public sau privat al oraşului Boldeşti-Scăeni

Având în vedere:

- referatul de aprobare, înregistrat sub nr. 1409/27.01.2023 prin care primarul oraşului Boldeşti-Scăeni propune aprobarea tarifelor minime pentru închirierea unor terenuri aparţinând domeniului public sau privat al oraşului Boldeşti-Scăeni;

- rapoartele de specialitate al compartimentelor de resort, înregistrate sub nr. 1410/27.01.2023 şi 1411/27.01.2023;


- dispoziţiile art. 297 şi ale art 362 din OUG nr. 57/2019  privind Codul administrativ, cu modificările şi completările ulterioare;

- Legea  petrolului nr. 238/2004, cu modificările şi completările ulterioare;


- avizul secretarului general, înregistrat sub nr. 1418/27.01.2023;
- avizul comisiilor de specialitate nr.1 și  nr.2 - pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public şi privat, gestionarea serviciilor de interes local;
În temeiul dispoziţiilor art. 129 alin. (2), lit. c), alin. (6), lit. a) şi lit. b), ale art. 139 alin. (1) şi alin. (3) lit. g), precum şi ale art. 196 alin. (1) lit. a) din OUG nr. 57/2019  privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în şedinţa publică ordinară în data de 30.01.2023, adoptă prezenta hotărâre:

Art.1. (1) Se aprobă tarifele minime pentru închirierea unor terenuri aparţinând domeniului public sau privat al oraşului Boldeşti-Scăeni, conform anexei care face parte integrantă din prezenta hotărâre. 
(2)  Tarifele minime prevăzute în anexă se vor actualiza anual cu rata inflaţiei.

Art.2. Terenurile necesare efectuării operaţiunilor petroliere se închiriază direct titularilor de acorduri petroliere, pe durată determinată de 3 ani, ce poate fi prelungită prin act adiţional, conform legii.
Art.3. Se împuterniceşte primarul oraşului Boldeşti-Scăeni să negocieze chiria pentru terenurile menţionate la art. 2 pornind de la tarifele minime stabilite la art. 1 şi să semneze contractele de închiriere. 

Art.4. Prezenta hotărâre se comunică Serviciului patrimoniu local şi monitorizarea serviciilor publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

